Hazard

เหตุการณ์ที่เกิดจากธรรมชาติหรือการกระทำของมนุษย์ที่อาจนำมาซึ่งความสูญเสียต่อชีวิต ทรัพย์สิน ตลอดจนทำให้เกิดผลกระทบทางเศรษฐกิจ สังคมและสิ่งแวดล้อม

Disaster

การเกิดภัยทางธรรมชาติหรือเกิดจากมนุษย์ ซึ่งส่งผลต่อชีวิต ทรัพย์สิน สังคม เศรษฐกิจและสิ่งแวดล้อม อย่างกว้างขวาง จนเกินกว่าความสามารถของชุมชนหรือสังคมที่ได้รับผลกระทบจะรับมือได้ดดยใช้ทรัพยากรที่มีอยู่

Capacity

สภาวการณ์ ความชำนาญหรือทรัยพยากรต่าง ๆ ที่อยู่ในความครอบครองของประชาชน ชุมชน หรือสังคมหนึ่ง ๆ ซึ่งมีคุณลักษณะเชิงบวก สามารถพัฒนา เคลื่อนย้าย และเข้าถึง เพื่อนำมาใช้เพิ่มขีดความสามารถของสังคมและชุมชนในการบริหารจัดการความเสี่ยงจากภัยพิบัติ ช่วยให้คาดการณ์ภัยที่จะเกิดขึ้นและรับมือกับความเสี่ยงจากภัยพิบัติได้มากขึ้น

Vulnerability

ปัจจัยหรือสภาวะใด ๆ ทีทำให้ชุมชนหรือสังคมขาดความสามารถในการปกป้องตนเอง ทำให้ไม่สามารถรับมือกับภัยพิบัติ หรือไม่สามารถฟื้นฟูได้อย่างรวดเร็วจากความเสียหายอันเกิดจากภัย และอาจเป็นปัจจัยที่ทำให้ผลกระทบของภัยมีความรุนแรงมากขึ้น

Element at Risk

สิ่งต่าง ๆทางกายภาพและทางสัวคมที่มีความเสี่ยงและมีดอกาสได้รับอันตรายร้ายแรง หรือได้รับผลกระทบหากประสบภัยพิบัติ เช่น ประชาชน ครัวเรือน โครงสร้างชุมชน ระบบสาธรณูปโภค

Adaptation

การปรับเปลี่ยนพฤติกรรมหรือวิถีการดำเนินชีวิตให้สามารถลดทอนโอกาสที่จะได้รับผลกระทบจากภัยพิบัติหรือให้สามารถอยู่รอดในภาวะภัยพิบัติได้

VCA

การประเมิน วิเคราะห์ปัจจัยที่ทำให้เกิดความเสี่ยง รวมถึงความสามารถของชุมชนในการจัดการกับภัยและความเสี่ยงนั้น ๆ เป็นกระบวนการที่ดำเนินการร่วมกับชุมชน และเป็นส่วนสำคัญของการประเมินความเสี่ยง

DRR

แนวคิดและวิธีปฏิบัติในการลดโอกาสที่จะได้รับผลกระทบทางลบจากภัยพิบัติอย่างเป็นระบบ เพื่อดำเนินนโยบาย มาตรการ หรือกิจกรรมต่าง ๆ ในการลดความล่อแหลม ลดปัจจัยที่ทำให้เกิดความเปราะบางและเพิ่มศักยภาพในการจัดการปัญหา มีเป้าหมายในการลดความเสี่ยงที่มีอยู่ในชุมชนและสังคมปัจจุบัน และป้องกันความเสี่ยงที่อาจเกิดขึ้นในอนาคต

DRM

กระบวนการอย่างเป็นระบบชองการใช้คำสั่งทางการบริหารองค์กรและทักษะความสามารถเชิงปฏิบัติการเพื่อดำเนินยุทธศาสตร์ นโยบาย มาตรการ หรือกิจกรรมต่าง ๆ เพื่อหลีกเลี่ยง ลด หรือถ่ายโอนความเป็นไปได้ในการเกิดภัยพิบัติรวมทั้งการเพิ่มศักยภาพในการจัดการปัญหา เพื่อเตรียมพร้อมรับผลกระทบทางลบของภัย

Resilience

ความสามารถของระบบ ชุมชน หรือสังคมที่มีความเสี่ยงต่อภัย ในการเรียนรู้เกี่ยวกับสภาพความเสี่ยงของตน รู้จักวางมาตรการและปฏิบัติตัวเพื่อลดหรือถ่ายโอนความเสี่ยงเพื่อลดโอกาสในการรับผลกระทบจากภัย และหากประสบกับภัยก็สามารถฟื้นตัวจากผลของภัยได้ด้วยแนวทางและระยะเวลาที่เหมาะสม รวมทั้งความสามารถของชุมชนในการดูแลรักษาโคงสร้างและกลไกพื้นฐานที่จำเป็นให้ปลอดภัยจากภัยพิบัติด้วย

Climate

สภาวะทางอุตุนิยมวิทยาที่เป็นลักษณะเฉพาะ ของภูมิภาคหนึ่ง เป็นลักษณะสภาพอากาศเฉลี่ยในพื้นที่นั้นๆเป็นระยะเวลานาน(30ปี) มีความคงที่และปรวนแปรน้อย

Weather

สภาวะทางอุตุนิยมวิทยาของบรรยากาศ ณ เวลาใด เวลาหนึ่ง ในสถานที่หนึ่ง ดดยรวบรวมปัจจัยต่าง ๆด้านอุณหภูมิ ความชื้น ความกดอากาศ ลมและปริมาณฝน รวมทั้งปรากฏการณ์อื่นๆ มีความปรวนแปรสูง และแตกต่างไปในแต่ละชั่วโมง แต่ละวัน

Climate Change

การเปลี่ยนแปลงของสภาพภูมิอากาศในระยะยาว เป็นผลจากปรากฎการณ์โลกร้อนและกิจกรรมของมนุษย์ทั้งทางตรงและทางอ้อม ก่อให้เกิดการเปลี่ยนแปลงของอุณหภูมิ ปริมาณน้ำฝน ความถี่และความรุนแรงของการเกิดพายุ รวมถึงการเปลี่ยนแปลงของระดับน้ำทะเลและองค์ประกอบของบรรยากาศโลก

Public Awareness

ความรู้ ความเข้าใจของสาธารณะเกี่ยวกับความเสี่ยงจากภัยพิบัติ ปัจจัยที่นำไปสู่ภัยพิบัติ และสิ่งที่สามารถทำได้โดยลำพังหรือเป็นหมู่คณะเพื่อลดปัจจัยที่ส่งผลให้เกิดภัยพิบัติ สามารถเกิดขึ้นได้จากการเผยแพร่ข้อมูล ข่าวสารตามสื่อและช่องทางต่าง ๆ การลงมือปฏิบัติ การร่วมมือของคนในชุมชน รวมถึงการสนับสนุนจากรัฐและผู้นำชุมชน

Early Warning System

ระบบที่มีศักยภาพในการประมวลผลข้อมูลและแจ้งเตือนตามช่วงระยะเวลา เพื่อให้บุคคล ชุมชน และหน่วยงานที่เสี่ยงต่อภัยมีเวลาเพียงพอในการเตรียมการและรับมือได้อย่างเหมาะสม เพื่อลดโอกาสการเกิดอันตรายและความสูญเสีย

Global Warming

การเพิ่มขึ้นอย่างค่อยเป็นค่อยไปของอุณหภูมิพื้นผิวโลกตามที่สังเกตได้ หรือตามที่มีการคาดการณ์ โดยเป็นผลลัพธ์อย่างหนึ่งของแรงปล่อยรังสีที่มีสาเหตุมาจากการปล่อยก๊าซที่เกิดจากกิจกรรมของมนุษย์

Greenhouse Effect

กระบวนการดูดซึมรังสีอินฟราเรดโดยชั้นบรรยากาศทำให้โลกอุ่นขึ้น เกิดจากการปล่อยก๊าซเรือนกระจกโดยธรรมชาติ หรือจากกิจกรรมของมนุษย์

Climate Change Adaptation

การปรับพฤติกรรม วิถีชีวิตและสิ่งแวดล้อมเพื่อให้สามารถดำรงชีวิตอยู่ได้ภายใต้ผลกระทบที่เกิดขึ้นจากการเปลี่ยนแปลงสภาพภูมิอากาศ

Climate Change Mitigation

การแทรกแซงเพื่อลดความรุนแรงและควบคุมอัตราการเปลี่ยนแปลงของสภาพภูมิอากาศในระยะยาว รวมถึงยุทธศาสตร์สำหรับลดกิจกรรมของมนุษย์ในการปล่อยก๊าซเรือนกระจก

HFA

ขอบเขตและแนวทางในการลดภัยพิบัติซึ่งรับรองโดยรัฐบาลของประเทศสมาชิกUN จำนวน168 ประเทศ เพื่อลดความสูญเสียอันเกิดจากภัยพิบัติให้ได้มากที่สุด

**Sex**

ลักษณะทางชีวภาพที่ใช้แบ่งแยกมนุษย์ออกเป็นผู้หญิงผู้ชาย

**Gender**

ความแตกต่างของชายหญิงทางสังคมเกิดจากทัศนคติความคาดหวังของสังคมให้หญิงชายมีบทบาทและปฏิบัติหน้าที่ตามที่สังคมคาดหวังให้หญิงและชายเป็น

**Marginalized** populations

กลุ่มคนหรือบุคคลที่ถูกปฏิบัติอย่างไม่เป็นธรรมหรือไม่มีอำนาจต่อรองเกี่ยวกับสิทธิขั้นพื้นฐานหรือการจัดสรรทรัพยากรอันเนื่องมาจากความแตกต่างจากประชากรส่วนกลุ่มใหญ่ของสังคม๖เช่นความแตกต่างด้านชาติพันธุ์ศาสนาการศึกษาฐานะทางเศรษฐกิจและชนชั้นทางสังคม

**Diversity**

การยอมรับและการเคารพในความแตกต่างของปัจเจก

**Sexual and Gender-based Violence (S/GBV)**

การกระทำใดๆที่ก่อเกิดอันตรายต่อร่างกายจิตใจหรือทางเพศหรือสร้างความทุกข์ทรมานให้กับบุคคลโดยที่การกระทำนั้นเนื่องมาจากเพศสภาพของบุคคลนั้นเป็นผลจากความไม่เสมอภาคระหว่างเพศและการใช้อำนาจอย่างผิดๆ รวมถึงความรุนแรงในครอบครัว การค้ามนุษย์ บังคับแต่งงาน การถูกให้แต่งงานแต่เยาว์วัย บังคับค้าประเวณี หาประโยชน์ทางเพศ ล่วงละเมิด การปฏิเสธไม่ให้เข้าถึงทรัพยากรโอกาสและบริการ